РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  38

от заседание на Комисия ”Професионална квалификация, информационни технологии и статистика” на ВСС,
проведено на 13.10.2015 г.

Днес, 13.10.2015 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова
	           ЧЛЕНОВЕ:	Елка Атанасова
	Юлия Ковачева 
	Галина Карагьозова 
	Даниела Костова 
	Михаил Кожарев

На заседанието присъстваха експертните сътрудници към комисията: Валери Михайлов - директор дирекция „ИТСС”; Мирослава Чирпъкова – началник отдел „ИООСВ“, Светослав Неделчев – началник отдел „ИОВСС", Румен Митев – началник отдел „САОД“, Румяна Тодорова - ст. експерт- статистически анализ дирекция „ИТСС” – АВСС, Елеонора Савова – началник отдел „СКС“ и Юлияна Стойнева – мл. експерт юрисконсулт в отдел „ЮСДКВСС“ към дирекция „Правна“.

1.ОТНОСНО: Въвеждане на Централизираната система за разпределение на делата (ЦСРД).

След като се запозна с въпросите и трудностите, които срещат съдилищата във връзка с въвеждането на Централизираната система за разпределение на делата (ЦСРД).

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

1.1. ВЪЗЛАГА на експертите от дирекция „ИТСС“ да организират среща с разработчика на Централизираната система за разпределение на делата по въпросите, свързани със стартирането на системата. 

2.ОТНОСНО: Искания за осигуряване на допълнителни квалифицирани електронни подписи (КЕП) в съдилищата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

2.1. Приема за сведение исканията за осигуряване на допълнителни квалифицирани електронни подписи (КЕП) в съдилищата.

3.ОТНОСНО: Писма от Прокуратурата на Република България и Националния институт на правосъдието относно предоставянето на информация по въпросите, включени в раздел „Шенгенска информационна система II“ на Актуализирания въпросник за оценка по Шенген.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

3.1. ПРЕПРАЩА предоставената от Прокуратурата на Република България и Националния институт на правосъдието информация по въпросите, включени в раздел „Шенгенска информационна система II“ на Актуализирания въпросник за оценка по Шенген на Министерство на правосъдието.
3.2. Да се изпратят благодарствени писма до Прокуратурата на Република България и Националния институт на правосъдието.

4.ОТНОСНО: Писмо от Министерство на правосъдието относно осигуряване на прозрачност на производството по несъстоятелност и пълнота и достоверност на базите от данни на Информационната система за производството по несъстоятелност (ИСПН).
Искането касае доработване на използваните в момента системи за управление на съдебните дела, за което е необходим и финансов ресурс.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

4.1. Нецелесъобразно е доработването на действащите системи за управление на съдебните дела.
4.2. Да се изпрати писмо до Министерство на правосъдието, че дългосрочно  решение ще се търси при предстоящото изграждане на Единна деловодна система.

5.ОТНОСНО: Доклад на Световната банка „Карта на съдебни производства в България“.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

5.1. Приема за сведение Доклад на Световната банка „Карта на съдебни производства в България“.

6.ОТНОСНО: Писмо от адвокат Сава Каров относно проблем със страница в сайта на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

6.1. Писмото от адвокат Сава Каров относно проблем със страница в сайта на ВСС е основателно.
6.2. ПРЕПОРЪЧВА на комисия „Публична комуникация“ на ВСС в срок от две седмици разработчикът да отстрани проблема, за който КПКИТС вече е направила забележка при обсъжданията.
6.3. ПРЕПРАЩА на комисия „Публична комуникация“ на ВСС, по компетентност.

7.ОТНОСНО: Писма от Главния секретар на ВСС и Комисията по атестирането във връзка с открита процедура за атестиране на съдебните служители по реда и при условията на Вътрешните правила за назначаване, атестиране и повишаване в ранг на съдебните служители от администрацията на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

7.1. Съгласно чл. 19, ал. 1, т. 10 от Вътрешните правила за назначаване, атестиране и повишаване в ранг на съдебните служители в администрацията на Висшия съдебен съвет оценява съдебните служители, както следва:

1. Валери Михайлов – директор дирекция „Информационни технологии и съдебна статистика” в качеството му на „експерт сътрудник“ – оценка 3 /три/;
2. Румен Митев – началник отдел „САОД“, в качеството му на „експерт“ – оценка 3 /три/;
3. Светослав Неделчев – началник отдел „ИОВСС“, в качеството му на „експерт“  – оценка 3 /три/;
4. Мирослава Чирпъкова – началник отдел „ИООСВ“, в качеството и на „експерт“ – оценка 3 /три/;
5. Румяна Тодорова – ст. експерт- статистически анализ дирекция „ИТСС”, – АВСС, в качеството и на „експерт“– оценка 3 /три/;
6. Мая Атанасова – гл. експерт юрисконсулт в отдел „ЮСДКВСС“ към дирекция „Правна“, в качеството и на „експерт“ – оценка 3 /три/;
7. Елеонора Савова – началник отдел „СКС“, в качеството и на „експерт“ – оценка 3 /три/;
8. Светла Кирилова – в качеството и на „сътрудник на комисия“ – оценка 3 /три/. 

7.2. Изпраща решението на председателя на Комисията по атестирането г-жа Саша Харитонова – директор на дирекция „Правна“, по компетентност.   

8.ОТНОСНО: Обработка на постъпилите мнения във формата за контакт с магистрати.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

8.1. Информацията, във форма за контакт с магистрати, получена на официалната електронна поща на ВСС след завеждане в отдел „Деловодство“, да се предава на техническия сътрудник на комисия „Публична комуникация“.
8.2. Изпраща решението на комисия „Публична комуникация“ . 

9.ОТНОСНО: Решение на Комисия „Бюджет и финанси“ относно очакваното изпълнение на бюджета на съдебната власт към 31.12.2015 г.
Приложение: Извлечение от протокол №42/30.09.2015 г. от заседанието на КБФ.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

9.1. Приема за сведение решението на комисия „Бюджет и финанси“ относно очакваното изпълнение на бюджета на съдебната власт към 31.12.2015 г.
9.2. Да се уведомят съдилищата, че до края на 2015 г. ще бъдат разглеждани само искания за замяна на дефектирала техника, чийто ремонт е невъзможен или нецелесъобразен и при увеличаване на щатните бройки, за които няма налична техника.

10.ОТНОСНО: Искане от председателя на Административен съд гр. Варна за осигуряване на средства за закупуване на 4 броя копирни машини.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

10.1. Искането от председателя на Административен съд гр. Варна за осигуряване на средства за закупуване на 4 броя копирни машини не е от компетентността на комисия „ПКИТС“.
10.2. Изпраща решението на комисия „Бюджет и финанси” на ВСС, по компетентност.

11.ОТНОСНО: Искане от председателя на Районен съд гр. Асеновград за осигуряване на средства за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

11.1. Отлага разглеждането на искането на председателя на Районен съд гр. Асеновград за осигуряване на средства за закупуване на компютърна техника в изпълнение на решение на комисията по протокол №38/13.10.2015 г., т.9.

12.ОТНОСНО: Искане от председателя на Районен съд гр. Брезник за осигуряване на средства за закупуване на 3 броя компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

12.1. Отлага разглеждането на искането на председателя на Районен съд гр. Брезник за осигуряване на средства за закупуване на 3 броя компютърни конфигурации в изпълнение на решение на комисията по протокол №38/13.10.2015 г., т.9.

13.ОТНОСНО: Искане от председателя на Районен съд гр. Гоце Делчев за осигуряване на средства за подмяна на компютърна и периферна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

13.1. Отлага разглеждането на т.13 от дневния ред за следващо заседание на комисията. 

14.ОТНОСНО: Искане от председателя на Районен съд гр. Поморие за осигуряване на средства за закупуване на многофункционална копирна машина.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

14.1. Искането от председателя на Районен съд гр. Поморие за осигуряване на средства за закупуване на многофункционална копирна машина не е от компетентността на комисия „ПКИТС“.
14.2. Изпраща решението на комисия „Бюджет и финанси” на ВСС, по компетентност.

15.ОТНОСНО: Искане от председателя на Районен съд гр. Русе за осигуряване на средства за закупуване на компютърна техника, мултифункционални устройства и печатащи устройства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

15.1. Отлага разглеждането на искането на председателя на Районен съд гр. Русе за осигуряване на средства за закупуване на компютърна техника, мултифункционални устройства и печатащи устройства в изпълнение на решение на комисията по протокол №38/13.10.2015 г., т.9.

16.ОТНОСНО: Искане от председателя на Районен съд гр. Силистра за осигуряване на средства за закупуване на 6 броя компютри и 2 броя принтери.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

16.1. Отлага разглеждането на искането на председателя на Районен съд гр. Силистра за осигуряване на средства за закупуване на 6 броя компютри и 2 броя принтери в изпълнение на решение на комисията по протокол №38/13.10.2015 г., т.9.

17.ОТНОСНО: Проект на Национална програма Цифрова България 2016-2020 г. и Пътна карта към нея, изпратена от Работна група 31 „Европа 2020“ - Министерство на финансите.
Изпратеният проект е работен вариант, предложен от работна група на  Национална програма Цифрова България 2016-2020 г. и Пътна карта към нея.  

Комисия “Професионална квалификация, информационни технологии и статистика” на ВСС предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И :

1. ПРИЕМА за сведение проект на Национална програма Цифрова България 2016-2020 г. и Пътна карта към нея.

Предложението да се внесе като допълнителна точка на заседанието на ВСС на 15.10.2015 г.

18.ОТНОСНО: Писмо от Национална следствена служба относно ежегодното поддържане на актуални потребители и автоматизирани работни места в Единната информационна система за противодействие на престъпността през 2016 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

18.1. ПРЕПРАЩА писмото от Национална следствена служба относно ежегодното поддържане на актуални потребители и автоматизирани работни места в Единната информационна система за противодействие на престъпността през 2016 г. до административните ръководители на съдилищата в Република България 

19.ОТНОСНО: Писмо от и.д. главен секретар на Министерски съвет относно включването на съдилищата към Единната електронна съобщителна мрежа (ЕЕСМ) на държавната администрация и за нуждите на националната сигурност.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

19.1. Приема за сведение писмо от и.д. главен секретар на Министерски съвет относно включването на съдилищата към Единната електронна съобщителна мрежа (ЕЕСМ) на държавната администрация и за нуждите на националната сигурност.
19.2. ПРЕПРАЩА писмото от и.д. главен секретар на Министерски съвет относно включването на съдилищата към Единната електронна съобщителна мрежа (ЕЕСМ) на държавната администрация и за нуждите на националната сигурност до Изпълнителната агенция „Електронни съобщителни мрежи и информационни технологии“ по компетентност.

20.ОТНОСНО: Обобщени статистически таблици за дейността на апелативните, военните, окръжните, административните, специализираните и районните съдилища за първо полугодие на 2015 г., изготвени съгласно чл. 30, ал. 1, т. 13 от Закона за съдебната власт.

Комисия “Професионална квалификация, информационни технологии и статистика” на ВСС предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И :

1. ПРИЕМА ЗА СВЕДЕНИЕ Обобщените статистически таблици за дейността на апелативните, военните, окръжните, административните, специализираните и районните съдилища за първо полугодие на 2015 г., изготвени съгласно чл. 30, ал. 1, т. 13 от Закона за съдебната власт.
2. Обобщените статистически таблици за дейността на съдилищата за първото полугодие на 2015 г. ДА СЕ ПУБЛИКУВАТ на Интернет-страницата на ВСС, в раздел Съдебна статистика.

Предложението да се внесе като допълнителна точка на заседанието на ВСС на 15.10.2015 г.

21.ОТНОСНО: Предложение от председателя на Апелативен съд гр. Бургас за допълване и актуализиране на статистическите форми.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

21.1. ВЪЗЛАГА на експертите от отдел „Статистически анализ и съдебна статистика“ да актуализират статистическите форми, съобразно измененията в ГПК.

22.ОТНОСНО: Решение на комисия „Международна дейност“ относно решение на комисия „Публична комуникация“ по протокол №28/04.08.2015 г. във връзка с решение на КПК по протокол №26/21.07.2015 г., т.9, относно Грама от Постоянното представителство на Република България към Европейския съюз от заседание на ад хок работната група на Съвета по Механизма за сътрудничество и оценка – 15.07.2015 г. и проведена работна среща на ВСС с министъра на правосъдието на 20.07.2015 г.
Приложение: Извлечение от протокол №37/07.10.2015 г. от заседанието на КМД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

22.1. ВЪЗЛАГА на експертите от отдел „Статистически анализ и съдебна статистика“ да предоставят поисканата информация, редуцирана до две страници.
22.2. Изпраща решението на комисия „Международна дейност“ на ВСС, по компетентност.

23.ОТНОСНО: Допълнение към искане от зам. председателя на Окръжен съд гр. Габрово за осигуряване на средства за закупуване на 1 брой компютърна конфигурация и 1 брой персонален принтер за оборудване на работно място в „Регистратура за класифицирана информация“.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

23.1. Целесъобразно е осигуряване на средства на Окръжен съд гр. Габрово за закупуване на 1 брой компютърна конфигурация на стойност 814,02 лв. с ДДС и 1 брой персонален принтер на стойност 239,28 лв. с ДДС.
23.2. Изпраща решението на комисия „Бюджет и финанси” на ВСС, по компетентност.

24.ОТНОСНО: Допълнение към искане от председателя на Административен съд гр. Видин за осигуряване на средства за закупуване на мултифункционално устройство, документен скенер, късофокусен мултимедиен проектор и сървър.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

24.1. Целесъобразно е осигуряване на средства на Административен съд гр. Видин за закупуване на 1 брой мултифункционално устройство на стойност 740,00 лв. с ДДС, 1 брой документен скенер на стойност 1 199,00 лв. с ДДС и 1 брой проектор на стойност 1 120,00 лв. с ДДС.
24.2. Изпраща решението на комисия „Бюджет и финанси” на ВСС, по компетентност.

25.ОТНОСНО: Допълнение към искане от председателя на Районен съд гр. Ихтиман за осигуряване на средства за закупуване на компютърни конфигурации, UPS устройства, UPS за сървър и звукозаписна и озвучителна система.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

25.1. Целесъобразно е осигуряване на средства на Районен съд гр. Ихтиман за закупуване на 15 броя компютърни конфигурации на обща стойност 13 482,00 лв. с ДДС, 15 броя  UPS устройства на обща стойност 1 872,00 лв. с ДДС, 1 брой UPS за сървър на стойност 1 377,60 лв. с ДДС.
25.2. Изпраща решението по т.25.1 на комисия „Бюджет и финанси” на ВСС, по компетентност.
25.3. Отлага разглеждането на искането от председателя на Районен съд гр. Ихтиман в частта за осигуряване на средства за закупуване  на 1 брой звукозаписна и озвучителна система до приемане на лимити. 

26.ОТНОСНО: Допълнение към искане от председателя на Районен съд гр. Несебър за осигуряване на средства за закупуване на 2 броя компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

26.1. Целесъобразно е осигуряване на средства на Районен съд гр. Несебър за закупуване на 2 броя компютърни конфигурации на обща стойност 1 896,53 лв. с ДДС.
26.2. Изпраща решението на комисия „Бюджет и финанси” на ВСС, по компетентност.

27.ОТНОСНО: Искане от председателя на Районен съд гр. Девин за осигуряване на средства за закупуване на нова компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

27.1. Целесъобразно е осигуряване на средства на Районен съд гр. Девин за закупуване на 1 брой сървър на стойност 4 600,11 лв. с ДДС.
27.2. Изпраща решението по т. 27.1 на комисия „Бюджет и финанси” на ВСС, по компетентност.
27.3. В изпълнение на решение на комисия „Бюджет и финанси“ по протокол №42/30.09.2015 г. отлага разглеждането на искането в частта за осигуряване на средства за 5 броя компютърни конфигурации и 5 броя принтери.

28.ОТНОСНО: Проект на писмо до директора на Главна дирекция „ГРАО“ към МРРБ относно предоставяне на информация в електронен вид, необходима за обслужване дейността на бюрата съдимост.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

28.1. ОДОБРЯВА проекта на писмо до директора на Главна дирекция „ГРАО“ към МРРБ.
28.2. Изпраща писмото до директора на Главна дирекция „ГРАО“ към МРРБ относно предоставяне на информация в електронен вид, необходима за обслужване на дейността на бюрата съдимост. 

ПРЕДСЕДАТЕЛ
НА КОМИСИЯТА: /П/

		РУМЕН ГЕОРГИЕВ